Document ID: 32011R0383

KOMISSION TÄYTÄNTÖÖNPANOASETUS (EU) N:o 383/2011,
annettu 18 päivänä huhtikuuta 2011,
Burmaan/Myanmariin liittyvien rajoittavien toimenpiteiden uusimisesta ja lujittamisesta annetun neuvoston asetuksen (EY) N:o 194/2008 muuttamisesta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon Burmaan/Myanmariin liittyvien rajoittavien toimenpiteiden uusimisesta ja lujittamisesta sekä asetuksen (EY) N:o 817/2006 kumoamisesta 25 päivänä helmikuuta 2008 annetun neuvoston asetuksen (EY) N:o 194/2008 (1) ja erityisesti sen 18 artiklan 1 kohdan b alakohdan,
sekä katsoo seuraavaa:
(1)
Asetuksen (EY) N:o 194/2008 liitteessä V luetellaan ne elimet, joita asetuksessa säädetyt tietyt vienti-, rahoitus- ja investointirajoitukset koskevat.
(2)
Asetuksen (EY) N:o 194/2008 liitteessä VI luetellaan ne henkilöt, yhteisöt ja elimet, joita asetuksessa säädetty varojen ja taloudellisten resurssien jäädyttäminen koskee.
(3)
Asetuksen (EY) N:o 194/2008 liitteessä VII luetellaan Burman/Myanmarin hallituksen tai sen jäsenten tai niitä lähellä olevien henkilöiden omistuksessa tai määräysvallassa olevat yritykset, joihin sovelletaan asetuksessa säädettyjä investointirajoituksia.
(4)
Neuvoston päätöksellä (EU) N:o 2011/239/YUTP (2) korvataan 26 päivänä huhtikuuta 2010 annetun neuvoston päätöksen 2010/232/YUTP (3) liitteet I, II ja III, joissa luetellaan kyseisen päätöksen 3 artiklan 2 kohdan b alakohdassa, 5 ja 14 artiklassa tarkoitetut yritykset, 9, 10 ja 13 artiklassa tarkoitetut luonnolliset ja oikeushenkilöt sekä 10 ja 14 artiklassa tarkoitetut yritykset. Neuvoston päätös 2010/232/YUTP saatetaan voimaan asetuksen (EY) N:o 194/2008 nojalla siltä osin kuin tarvitaan unionin tason toimia. Tästä syystä asetuksen (EY) N:o 194/2008 liitteet V, VI ja VII olisi muutettava.
(5)
Neuvoston päätöksen 2011/239/YUTP liitteessä IV lueteltujen yksilöiden osalta vaikutukset, jotka aiheutuvat heidän luetteloinnistaan saman päätöksen liitteessä II, eivät ole toistaiseksi voimassa. Tämän vuoksi ei ole aiheellista sisällyttää näitä nimiä asetuksen (EY) N:o 194/2008 liitteeseen VI.
(6)
Tässä asetuksessa säädettyjen toimenpiteiden tehokkuuden varmistamiseksi asetuksen olisi tultava voimaan sen julkaisupäivänä,
ON HYVÄKSYNYT TÄMÄN ASETUKSEN:
1 artikla
1. Korvataan asetuksen (EY) N:o 194/2008 liite V tämän asetuksen liitteen I tekstillä.
2. Korvataan asetuksen (EY) N:o 194/2008 liite VI tämän asetuksen liitteen II tekstillä.
3. Korvataan asetuksen (EY) N:o 194/2008 liite VII tämän asetuksen liitteen III tekstillä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä huhtikuuta 2011.

Labels: 18
3
5
11